Kun elelimme kolmisin –
Kun elelimme kolmisin –
 Amor, sinä ja minä –
 Sun kanssas liiton solmisin;
 Hän oli sihteerinä.

 Tahdoimme nuoret huimapäät
 Maa-ilmaan luoda uutta,
 Liityimme vastustamaan, näät,
 Sen kylmäkiskoisuutta.

 Mut oikein minä kummastuin,
 Kun Amor kirjat laati
 Ja sinetitsemään ne suin
 Ja suukoin meidät vaati.

 Sinetist’ aikain epäilin,
 Ett’ei ois selvää peli;
 Se lemmenliitto olikin,
 Jonk’ Amor kyhäeli.